ครึ่งบ่าย…ไม้สั้น – บล.คันทรี่ กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
19 พ.ย. 2558

สรุปตลาดภาคเช้า
ตลาดภาคเช้าปิดปรับตัวเพิ่มขึ้น ในทิศทางเดียวกันกับตลาดรอบบ้าน โดยได้โมเมนตัมบวกจากการเปิดเผยบันทึกการประชุม FOMC รอบเดือน ต.ค. ซึ่งลดความไม่แน่นอนของการขึ้นดอกเบี้ยนโยบายสหรัฐ กลุ่มที่ปรับบวกนำตลาดคือกลุ่มพลังงาน นำโดย TOP และ PTT ซึ่งได้ปัจจัยหนุนจากราคาน้ำมันดิบที่ปรับตัวสูงขึ้น ดัชนีปรับเพิ่มขึ้น +5.60 จุด สู่ 1,382.42 จุด มูลค่าการซื้อขาย 1.6 หมื่นล้านบาท
 
แนวโน้ม ภาคบ่าย
คาดดัชนีมีโอกาสทรงตัวในช่วงบ่าย เรามองยังไม่มีปัจจัยใหม่มากระตุ้น อีกทั้งแนวโน้ม Fund Flow ต่างชาติยังคงไหลกลับอย่างต่อเนื่อง แนะนำเลือกลงทุนในกลุ่มที่มีปัจจัยเฉพาะ ภาคบ่ายแนะนำเก็งกำไร STEC ซึ่งได้งานรถไฟฟ้าทางคู่ ฉะเชิงเทรา-คลอง19-แก่งคอยสัญญาที่ 1 มูลค่า 9.8 พันล้านบาท
 
วิเคราะห์ทางเทคนิค
SMPC  
ราคาปิด 6.55 บาท
แนวรับ 6.45 บาท          
แนวต้าน 6.80 บาท
แนว cut loss หากใกล้จะหลุด 6.35 บาท
ทรงกราฟของ SMPC เมื่อพิจารณา 120 นาทีพบว่าสร้างกรอบเป็น block ระหว่าง 6.35 ถึง 6.60 บาท ขณะที่ MACD ชี้ขึ้นจาก Low และมี Golden cross ระยะสั้นของเส้นค่าเฉลี่ย โดยโอกาสที่จะดีดผ่านแนว 6.60 บาท มีความเป็นไปได้ และถ้าเป็นเช่นนั้นจะเกิด follow signal ให้ราคาวิ่งต่อไปยังแนว 7 บาทต่อไป แนะนำซื้อ follow buy เมื่อผ่าน 6.60 บาท
 
เด็กแนว
SUTHA  จะว่าไปแล้วราคาแถวนี้คือจุดซื้อสะสมที่ไม่แพง เนื่องจากก่อนหน้านี้ราคาหุ้นดีดตัวขึ้นแรงไปถึง 7.80 บาท เหมือนว่าตลาดเข้าใจผิดเรื่องผลประกอบการไตรมาส 3 จะออกมาดี  แต่เด็กแนวได้สอบถามนักวิเคราะห์ที่เข้าไปเยี่ยมบริษัทก็พบว่า ไตรมาส3/58 นั้นมีการหยุดเตาไป 1 เตาเพื่อบำรุงรักษา อีกทั้งออเดอร์ที่มีการส่งมอบชะลอตัว และการติดตั้งเตาที่อินโดก็เลื่อนไป จึงทำให้ผลประกอบการจะออกมาชะลอตัว และเมื่อออกมาจริงก็เป็นตามนั้นราคาหุ้นทีวิ่งแรงจึงถูกทิ้งเพราะนักลงทุนผิดหวังกับตัวเลข  ถึงตรงนี้ต้องบอกว่าราคาลงลึกเกินไปคนที่ไม่ได้เข้ารอบก่อน จะมาเข้ารอบนี้ขอบอกว่าจังหวะดี คนที่ติดสูงตรงนี้คือจุดซื้อถัว  เพราะว่ากราฟอยู่ Oversold และ ไตรมาส3/58 กลายเป็นไตรมาสที่กำไรชะลอที่สุด  ผ่านพ้นจุดต่ำสุดไปแล้ว ในไตรมาส 4 กำไรจะพลิกขึ้นมาเติบโตแรง ส่วนปี 59 ก็ยังเติบโตอีกเกือบ 30%  เมื่อกำลังการผลิตกลับมา และออเดอร์ต่างๆ เป็นไปตามเป้าหมาย โดยให้ราคาพื้นฐานที่ 9.55 บาท หรือ 60% จากนี้ไป
กราฟ SUTHA จะเห็นการฟอร์มตัวแบบ V-shape ขณะที่ Stoch อยู่แนว Oversold เพียง 13% เป็นระดับของการเข้าสะสม  โดยประเมินการไต่ระดับขึ้นที่ 6.50 และ 7.20 บาท ราคาตรงนี้ต้องซื้ออะ  ของเขาถูกจริงๆ